خليني اقول لك طول الامل ممكن يخسرك ايه انا مش هكلمك عن المعاصي هنفترض انك انت هتأخر التوبة او هتأخر التزامك سنة واحدة. يعني انت النهاردة قررت تلتزم وبعد كده لقيت الزروف مش سامحة بقى اصل عندي جيش
اصل آآ تالتة سانوي اصل انا في رابعة كلية اصل انا هخطب بس واول ما اكتب كتابي طب اول ما اتجوز هلتزم المهم ان انت قررت تأخر التزامك ده سنة
انا هفترض ان انت السنة دي مش هتعمل معاصي خالص. لكن هقول لك انت خسرت ايه في السنة ديت؟ خسرت ايه؟ في السنة ديت. لو افترضنا ان معالم التزامك هي انك انت
صلي الفجر في المسجد. وانك انت هتبتدي تحفز قرآن. وهتبتدي تصوم اتنين وخميس زي ما انت من زمان نفسك. وهتبتدي تكثر من النوافل وتبتدي في كذا وكذا. خسرت كم حاجة
السنة دي فقط خسرت فيها تلتمية خمسة وستين صلاة فجر. ركعتي الفجر اللي هما السنة خير من الدنيا وما فيها خير من الدنيا وما فيها. تخيل لو اننا حسبنا شخص بيخسر كل يوم مليون جنيه. كل يوم. يعني بعد سنة خسر تلتمية خمسة وستين مليون جنيه
جنيه المفروض يعمل في نفسه ايه؟ بيموت ده في العادة بيموت. يعني في العادة ده لو واحد بورصة وشاف فلوسه كده نزلت ده بيطب ساكت. وانت تضحك ملء فيك بعد سنة من تأخير الالتزام بتضحك وفاتك تلتمية خمسة وستين سنة فجر. مش صلاة فجر. مش مليون جنيه. دي خير من الدنيا وما فيها
دي حاجة. الحاجة التانية هنأخر الصيام بتاع الاتنين والخميس سنة يعني كم كم يوم في السنة كده كم اسبوع في السنة؟ خمسين اسبوع مثلا. يعني انت اخرت صيام ميت يوم. واليوم تبتعد به عن النار كم؟ سبعين سنة. يعني انت
ده كان ممكن تبتعد عن النار في السنة دي بس سبع تلاف سنة. سبع تلاف سنة من ايام الفراعنة بقى احنا. سبع تلاف سنة تبعد عن النار السنة دي بس لو انك كنت قررت التزامك يعني هحفظ صفحة كل يوم في القرآن
كان زمانك في السنة دي خلصت نص القرآن. نص القرآن حفزته. انت متخيل! خلصت نص القرآن. لو كنت نويت انك تبدأ قيام الليل او صيام النوافل كنت سجدت كم سجدة؟ انك لن تسجد لله سجدة الا رفعك الله بها درجة. كم درجة خسرت
كم درجة؟ خسرت لو كنت قررت ان من معالم التزامك انك كل يوم هتقرأ عشرين صفحة في كتاب ما. عشرين صفحة معنى كده انك انت كنت هتقرا سبع تلاف صفحة. سبع تلاف صفحة دي يساوي عشرين كتاب من القطاع الكبير
عشرين كتاب كبير. كتاب ربعميت صفحة تقريبا تلتمية وخمسين صفحة. عشرين كتاب يعني انت كنت هتخلص كتابين في السيرة وكتاب في العقيدة وكتاب كبير في الفقه وكتابين في التاريخ ومصطلح واصول وكنت
انت هتقرأ كتاب كبير في التفسير سنة واحدة. ده اللي انت هتخسره لو اخرت الزامك سنة. ده لو انت افترضنا انه ما عملتش معاصي خالص السنة ديت. بس اخرت الحاجات دي بقى
من العبادات فما بالك والسنة فيها كم معصية؟ ما بالك اللي مأخر التزامه سنتين وتلاتة وخمسة وعشرة من تالتة اعدادي نفسه يبقى كويس وهو دلوقتي في تالتة كلية مستني ايه
مستني تاخد القرارات دي امتى؟ انت بتخسر كل يوم كل يوم فيه نزيف فعجل بالالتزام